Յուսուֆ Յազըջը

**Յուսուֆ Յազըջի** (,), թուրք ֆուտբոլիստ, ֆրանսիական «Լիլ» ակումբի և Թուրքիայի հավաքականի հարձակվող, կիսապաշտպան։

## Ակումբային կարիերա
### «Տրապիզոնսպոր»
Ծնվել է Թուրքիայի Տրապիզոն քաղաքում։ 2008 թվականին ընդունվել է «Տրաբզոնսպորի» երիտասարդական ակադեմիա՝ ակումբի հետ իր առաջին պրոֆեսիոնալ պայմանագիրը կնքելով 2015 թվականի դեկտեմբերի 21-ին։ Հաջորդ օրը «Գազիանթեփսպորի» դեմ Թուրքիայի գավաթի խաղում նորամուտն է նշել հիմնական կազմում։ 2016 թվականի փետրվարի 7-ին «Աքհիսար Բելեդիեսպորի» դեմ խաղում նորամուտն է նշել թուրքական սուպերլիգայում։ Մայիսի 8-ին «Ռիզեսպորի» դեմ խաղում դուբլի հեղինակ է դարձել՝ իր առաջին գոլերը խփելով «Տրաբզոնսպորի» կազմում։[thumb|left|180px|Յազիջին [Ռուսաստանի ֆուտբոլի ազգային հավաքական|Ռուսաստանի հավաքականի դեմ խաղում 2018 թվականին]]
Դեկտեմբերի 22-ին խփել է իր առաջին գնդակը Թուրքիայի գավաթի խաղարկությունում։ Հիմնական կիսապաշտպան Մեհմեդ Էքիջիի հեռանալուց հետո սկսել է ավելի հաճախ հանդես գալ մեկնարկային կազմում՝ 2017 թվականի մարտին նոր հնգամյա պայմանագիր կնքելով «Տրաբզոնսպորի» հետ։ Նույն ամսվա վերջին «Գալաթասարայի» դեմ խաղում գրավել է «Մանչեսթեր Յունայթեդի» և ՊՍՎ-ի սկաուտների ուշադրությունը։ 2016/17 մրցաշրջանը ավարտել է իր ակտիվում ունենալով 6 գոլ մրցաշրջանի 22 խաղում:
2017 թվականի հոկտեմբեր 22-ին «Ենի Մալաթյասպորի» դեմ խաղում կարմիր քարտ է ստացել։ 2017/18 մրցաշրջանում առաջին գոլը խփել է՝ թույլ տալով «Տրաբզոնսպորին» 2-1 հաշվով հաղթել «Գալաթասարային»։ 2018 թվականին ՈՒԵՖԱ-ն նրան ճանաչել է որպես տարվա 50 ամենահեռանկարային ֆուտբոլիստներից մեկը։ 2017/18 մրցաշրջանում թուրքական լիգայում անցկացրել է 33 հանդիպում՝ դառնալով 10 գոլի և 5 գոլային փոխանցման հեղինակ։
### «Լիլ»
2019 թվականի օգոստոսի 6-ին տեղափոխվել է ֆրանսիական «Լիլ», որի հետ կնքել է հնգամյա պայմանագիր։ Տրանսֆերի արժեքը կազմել է 16,5 միլիոն եվրո, նախատեսված էին նաև տարբեր բոնուսներ նոր ակումբում ֆուտբոլիստի հաջող ելույթների համար: Բացի այդ, «Տրաբզոնսպորը» ստացել է պաշտպան Էդգար Իյոյին և կարող էր հույս դնել Յազջիի՝ «Լիլից» այլ ակումբ հնարավոր վաճառքից ստացված հասույթի 20 տոկոսի վրա։ Օգոստոսի 11-ին նորամուտն է նշել ֆրանսիական Լիգա 1-ում՝ փոխարինման դուրս գալով «Նանտի» հետ խաղում։
2020 թվականի հոկտեմբերի 22-ին ձևակերպել է իր առաջին հեթ-տրիկը Եվրոպա լիգայի 2020/21 մրցաշրջանի խմբային փուլի առաջին տուրի՝ Պրահայի «Սպարտայի» դեմ արտագնա խաղում, որն ավարտվել է «Լիլի» հաղթանակով (1:4): Երկու շաբաթ անց՝ 2020 թվականի նոյեմբերի 5-ին, Յազիջին կրկին հեթ-տրիկ է ձևակերպել Եվրոպա լիգայի արտագնա խաղում, բայց արդեն «Միլանի» դեմ խաղում։ Հանդիպումն ավարտվել է 3:0 հաշվով՝ հօգուտ «Լիլի», իսկ Յուսուֆը եվրագավաթային 2020/21 մրցաշրջանում իր խփած գոլերի քանակը հասցրել Է վեցի, այդպիսով Եվրոպա լիգայի 3 խաղերում 6 անգամ ավելի շատ է գոլ խփել, քան նախորդ ամբողջ մրցաշրջանում՝ անցկացնելով 25 հանդիպում և դառնալով 1 գոլի հեղինակ։
#### Վարձակալություն ԲԿՄԱ-ում
2022 թվականի հունվարի 19-ին վարձավճարով մինչև 2021/22 մրցաշրջանի ավարտը տեղափոխվել է Մոսկվայի ԲԿՄԱ։ Փետրվարի 26-ին բանակային ակումբի կազմում նորամուտն է նշել «Սպարտակի» դեմ խաղում, որում աչքի է ընկել գոլով։ Դարձել է ՌՊԼ-ի պատմության մեջ առաջին լեգեոներները, որին հաջողվել է գոլ խփել 6 մեկնարկային հանդիպումներից յուրաքանչյուրում։ 2022 թվականի հունիսի 23-ին ԲԿՄԱ-ն հայտարարել է, որ ակումբը չի կարողացել համաձայնության գալ Յազիջիի տրանսֆերի շուրջ, և նա վերադարձել է «Լիլ»:

## Միջազգային կարիերա
2016 թվականի փետրվարի 25-ին Չեխիայի մինչև 19 տարեկանների հավաքականի դեմ խաղում նորամուտն է նշել Թուրքիայի մինչև 19 տարեկանների հավաքականի կազմում՝ աչքի ընկնելով խփած գնդակով։ Հրավիրվել է նաև Թուրքիայի մինչև 21 տարեկանների հավաքական․ այնտեղ անցկացրել է մեկ հանդիպում։ 
2017 թվականի հունիսի 11-ին Կոսովոյի հավաքականի դեմ Աշխարհի 2018 թվականի առաջնության ընտրական խաղում նորամուտն է նշել Թուրքիայի հավաքականի կազմում։

## Ձեռքբերումներ
### «Լիլ»
* Ֆրանսիայի չեմպիոն՝ 2020/21
* Ֆրանսիայի սուպերգավաթակիր՝ 2021

## Վիճակագրություն
### Ակումբային վիճակագրություն

## Ծանոթագրություններ

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի լեգեոներ ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:Լիլի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրաբզոնսպորի ֆուտբոլիստներ